Knud Olsen Vole

Knud Olsen Vole (født 15. september 1849 i Vågå, død 29. desember 1929 i Bøverdalen i Lom), kjent som «Stor-Knud»Møller, side 60., var en norsk gårdbruker og jeger, først og fremst kjent som en legendariskEngen, side 153. fjellfører og turistvert i Jotunheimen. Han ble utnevnt til DNT-patentfører på Galdhøpiggen i 1889.Møller, side 65.

Vole bodde i Bøverdalen, lenge på husmannsplassen Vole under Røisheim som han tok navn etter (opprinnelig het han Hellelykkjun),Engen, side 137. og drev fra 1874 som fjellfører og vert for turistene i fjellheimen.«Vole, Knud Olsen», Arbeidernes Leksikon, bind VI, Oslo 1936  I årene 1884–1885 fikk han reist den kjente Juvasshytta ved Galdhøpiggen. Fire år senere, i 1888, fikk han også reist en hytte på selve toppen. 

Vole ledet i 1887 den første skituren på tvers av Jotunheimen, og han var i 1888 sammen med to andre de første til å gjennomføre en vinterbestigning av Galdhøpiggen og tilsvarende på Glittertinden i 1890.Engen, side 138 og 139.

Han mottok i 1918 Kongens fortjenstmedalje i gull.Tildelinger av ordener og medaljer – kongehuset.no (side besøkt 28. mai 2014) I 1935 ble det avduket et minnesmerke over Vole ved Juvasshytta. Det er utført av Gustav Lærum. 

 Referanser 

 Litteratur 
 Engen, Arnfinn m.fl.: Sjodalen – frå fangst til fritid. (ISBN 82-995764-0-7). Bokprosjekt Sjodalen, 2000.
 Møller, Arvid: Galdhøpiggen.  (ISBN 82-02-14133-8). Cappelen, 1994.

 Eksterne lenker 
 Knud O. Vole i Norsk biografisk leksikon

Kategori:Norske bønder
Kategori:Jotunheimen
Kategori:Kongens fortjenstmedalje i gull
Kategori:Fødsler i 1849
Kategori:Dødsfall i 1929